CELEX: 22007D0007
Language: sk
Date: 2007-04-27 00:00:00
Title: Rozhodnutie Spoločného výboru EHP č. 7/2007 z  27. apríla 2007 , ktorým sa mení a dopĺňa príloha II (Technické predpisy, normy, skúšky a osvedčenia) k Dohode o EHP

9.8.2007   
            
            
               SK
            
            
               Úradný vestník Európskej únie
            
            
               L 209/13
            
         
      ROZHODNUTIE SPOLOČNÉHO VÝBORU EHP
   
   č. 7/2007
   z 27. apríla 2007,
   ktorým sa mení a dopĺňa príloha II (Technické predpisy, normy, skúšky a osvedčenia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 147/2006 z 8. decembra 2006 (1).
            
         
               (2)
            
            
               Smernica Komisie 2006/59/ES z 28. júna 2006, ktorou sa menia a dopĺňajú prílohy k smerniciam Rady 76/895/EHS, 86/362/EHS, 86/363/EHS a 90/642/EHS, pokiaľ ide o maximálne hodnoty rezíduí karbarylu, deltametrínu, endosulfánu, fenitrotiónu, metidatiónu a oxamylu (2), sa má začleniť do dohody.
            
         
               (3)
            
            
               Smernica Komisie 2006/60/ES zo 7. júla 2006, ktorou sa menia a dopĺňajú prílohy k smernici Rady 90/642/EHS, pokiaľ ide o maximálne hladiny rezíduí trifloxystrobínu, tiabendazolu, abamektínu, benomylu, karbendazímu, metyltiofanátu, myklobutanylu, glyfozátu, trimetylsulfónia, fenpropimorfu a chlormekvátu (3), sa má začleniť do dohody.
            
         
               (4)
            
            
               Smernica Komisie 2006/61/ES zo 7. júla 2006, ktorou sa menia a dopĺňajú smernice Rady 86/362/EHS, 86/363/EHS a 90/642/EHS, pokiaľ ide o maximálne hladiny rezíduí atrazínu, azinfos-etylu, cyflutrínu, etefónu, fentiónu, metamidofosu, metomylu, parakvátu a triazofosu (4), sa má začleniť do dohody.
            
         
               (5)
            
            
               Smernica Komisie 2006/62/ES z 12. júla 2006, ktorou sa menia a dopĺňajú prílohy k smerniciam Rady 76/895/EHS, 86/362/EHS, 86/363/EHS a 90/642/EHS, pokiaľ ide o maximálne hladiny rezíduí pre desmedifam, fenmedifam a chlorfenvinfos (5), sa má začleniť do dohody,
            
         ROZHODOL TAKTO:
   Článok 1
   Kapitola XII prílohy II k dohode sa mení a dopĺňa takto:
   
               1.
            
            
               Do bodu 13 (smernica Rady 76/895/ES), 38 (smernica Rady 86/362/EHS), 39 (smernica Rady 86/363/EHS) a 54 (smernica Rady 90/642/EHS) sa dopĺňajú tieto zarážky:
               
                           „—
                        
                        
                           
                              32006 L 0059: smernica Komisie 2006/59/ES z 28. júna 2006 (Ú. v. EÚ L 175, 29.6.2006, s. 61),
                        
                     
                           —
                        
                        
                           
                              32006 L 0062: smernica Komisie 2006/62/ES z 12. júla 2006 (Ú. v. EÚ L 206, 27.7.2006, s. 27).“
                        
                     
         
               2.
            
            
               Do bodu 38 (smernica Rady 86/362/EHS), 39 (smernica Rady 86/363/EHS) a 54 (smernica Rady 90/642/EHS) sa dopĺňa táto zarážka:
               
                           „—
                        
                        
                           
                              32006 L 0061: smernica Komisie 2006/61/ES zo 7. júla 2006 (Ú. v. EÚ L 206, 27.7.2006, s. 12).“
                        
                     
         
               3.
            
            
               Do bodu 54 (smernica Rady 90/642/EHS) sa dopĺňa táto zarážka:
               
                           „—
                        
                        
                           
                              32006 L 0060: smernica Komisie 2006/60/ES zo 7. júla 2006 (Ú. v. EÚ L 206, 27.7.2006, s. 1).“
                        
                     
         Článok 2
   Znenie smerníc 2006/59/ES, 2006/60/ES, 2006/61/ES a 2006/62/ES v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 28. apríla 2007 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (6).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
   
      V Bruseli 27. apríla 2007
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 89, 29.3.2007, s. 17.
   
      (2)  Ú. v. EÚ L 175, 29.6.2006, s. 61.
   
      (3)  Ú. v. EÚ L 206, 27.7.2006, s. 1.
   
      (4)  Ú. v. EÚ L 206, 27.7.2006, s. 12.
   
      (5)  Ú. v. EÚ L 206, 27.7.2006, s. 27.
   
      (6)  Nie sú uvedené žiadne ústavné požiadavky.